Vypočuj si nádhernú rusínsku koledu s názvom Radostná novina
Rusínsky jazyk na východe s obľubou používajú starí aj mladí, no najviac využívaný je najmä v krásnych ľudových rusínskych piesňach mnohých muzikantov. Jednými z nich sú aj chlapci z kapely Medium. Klip pripravili v spolupráci s deťmi zo súkromnej materskej školy Julinka. Pozri si, ako nahrali pesničku Radostná novina.
Trojčlenná skupina z obce Čirč funguje už 14 rokov. Posledných pár rokov sa vždy pred Vianocami snažia nahrať novú koledu a ani tento rok neurobili výnimku. Tohtoročná koleda je však trochu iná. Snažia sa v nej totiž odovzdávať tradíciu používania práve rusínskeho jazyka mladším generáciám. V piesni spievajú samotní muzikanti, ale aj malé talentované deti, pre ktoré bolo takéto nahrávanie premiérou. Zvládli to však obdivuhodne a tak mohla svetlo sveta uzrieť krásna koleda s názvom Radostná novina (Радісна газета).